**საპროექტო განაცხადის # RFA 19-006 შევსების ინსტრუქცია**

**ნაწილი 1 (საბაზისო ინფორმაცია)**

აპლიკანტმა უნდა წარმოადგინოს ინფორმაცია სკოლისა და საკონტაქტო პირის შესახებ. ეს ნაწილი არ უნდა აღემატებოდეს **3** გვერდს.

**პუნქტი 1: სკოლის მონაცემები** - სკოლის ნომერი/დასახელება, საიდენტიფიკაციო კოდი.

**პუნქტი 2: საკონტაქტო ინფორმაცია** - მაქსიმუმ 2 საკონტაქტო პირის სახელი, გვარი, თანამდებობა, მისამართი, ტელეფონი, ელ.ფოსტა (საკონტაქტო პირია ის, ვინც პასუხისმგებელია *USAID WMTR II პროგრამასა* და აპლიკანტ სკოლას შორის კომუნიკაციაზე: ეს ეხება ქვე-გრანტის ყველა ასპექტს, მათ შორის პირველად განაცხადს, მოლაპარაკებებს, ქვე-გრანტის მინიჭებასა და ქვე-გრანტის დახურვას. საკონტაქტო პირს უნდა ჰქონდეს სრული უფლებამოსილება და პასუხისმგებლობა, იმოქმედოს აპლიკანტი სკოლის სახელით. საკონტაქტო პირი უნდა იყოს ის, ვინც უშუალოდ იქნება ჩართული ქვეგრანტის აქტივობაში).

**პუნქტი 3: რეკომენდატორები** - ჩამოთვალეთ სამი დონორი და/ან პარტნიორი ორგანიზაცია, რომლებიც რეკომენდაციას გაგიწევენ, რომ თქვენს სკოლას აქვს უნარი წარმატებით განახორციელოს ქვეგრანტით გათვალისწინებული საქმიანობის ფინანსური, ადმინისტრაციული და ტექნიკური მოთხოვნები. მოკლედ აღწერეთ რეკომენდატორთან თანამშრომლობის ტიპი (მათ შორის მუშაობის ხასიათი და ხანგრძლივობა). თუ რეკომენდატორი წარსულში ორგანიზაციის დონორი იყო, მიუთითეთ მის მიერ დაფინანსებული აქტივობა(ები) და მისი (მათი) ადგილმდებარეობა. წარმოდგენილი უნდა იყოს რეკომენდატორის სრული ინფორმაცია, რომელიც მოიცავს საკონტაქტო პირს, დაკავებულ პოზიციას, საკონტაქტო ტელეფონის ნომერს და ელ.ფოსტის მისამართს.

**ნაწილი 2 ქვეგრანტის აღწერილობა**

ქვეგრანტის ძირითადი ელემენტების აღწერა, რაც უნდა მოიცავდეს შემდეგ ინფორმაციას: ქვეგრანტის მიზანი და კავშირი *USAID WMTR II* *პროგრამის* მიზნებთან, ქვეგრანტის სამოქმედო გეგმა, შედეგები, ქვეგრანტის ბენეფიციარები. ეს ნაწილი არ უნდა აღემატებოდეს **7 გვერდს**.

**პუნქტი 4:** **ქვე-გრანტის სახელწოდება** - დაასათაურეთ თქვენ მიერ შემოთავაზებული პროექტი.

**პუნქტი 5:** **პრობლემის აღწერა** - პრობლემის განსაზღვრა რომელზე რეაგირებასაც მიზნად ისახავს ქვე-გრანტის საქმიანობა.

**პუნქტი 6:** **ქვეგრანტის მიზანი** - ქვეგრანტის ფარგლებში შემოთავაზებული საქმიანობის მიზნის მოკლე აღწერა.

**პუნქტი 7:** **ქვეგრანტის ფარგლებში განხორციელებულ აქტივობასთან დაკავშირებული დეტალები** - აქტივობის დეტალური აღწერა, იმის მითითება და აღწერა, თუ როგორაა აქტივობა დაკავშირებული *USAID WMTR II* *პროგრამის* მიზნებთან და რა შედეგების მიღებაა მოსალოდნელი ქვე-გრანტის ფარგლებში. ეცადეთ, მაქსიმალურად მოარგოთ დეტალური აღწერა განაცხადის შეფასების კრიტერიუმებსა და *USAID WMTR II* *პროგრამის* მიზნებს.

განხორციელების გეგმას თან უნდა ახლდეს შევსებული **დანართი** **3,** *განხორციელების გეგმის შესრულების ვადები*.

აპლიკანტმა ასევე უნდა აღწეროს ნებისმიერი მნიშნელოვანი ვარაუდი და/ან საქმიანობის შესასრულებლად საჭირო პირობა.

ასევე, განაცხადს თან უნდა ერთვოდეს შევსებული **დანართი** **4** *მონიტორინგისა და შეფასების ინდიკატორის ფორმა*, სადაც უნდა მიუთითოთ ქვეგრანტის ყველა ინდიკატორი, მათი განსაზღვრება და მიზნები; ის თუ როგორ მოხდება მონაცემების შეგროვება და სეგრეგაცია სხვადასხვა პარამეტრის (სქესი, რეგიონი, სხვ) მიხედვით.

**პუნქტი 8:** **ბენეფიციარები** - ბენეფიციარების/ჩართული მხარეების (ჩაშალეთ ისინი გენდერული კომპონენტის მიხედვით), მათი სავარაუდო რაოდენობისა და ადგილმდებარეობის განსაზღვრა. დეტალური აღწერა იმისა, თუ როგორ მოხდება ბენეფიციარების იდენტიფიცირება ან შერჩევა, როგორ მიაღწევს ქვეგრანტის აქტივობები სამიზნე ბენიფიციარებს, რა სარგებელს მიიღებენ ბენეფიციარები ქვეგრანტის განცოხრიელების შედეგად.

**ნაწილი 3 ქვეგრანტის განხორციელების გეგმა**

ეს ნაწილი მოიცავს აქტივობების განხორციელებას, მათ შორის შემოთავაზებული პერსონალისა და თითოეული საქმიანობის აღწერილობას. აღნიშნული ნაწილი უნდა იყოს ყველაზე დეტალური თავი და იგი არ უნდა აღემატებოდეს **5 გვერდს**.

**პუნქტი 9:** **ქვეგრანტის მოსალოდნელი ხანგრძლივობა** (ხანგრძლივობის მითითებაში დასაშვებია ორკვირიანი ცდომილება).

**პუნქტი 10:** **აქტივობის განხორციელების ადგილ(ებ)ის ჩამონათვალი.** საჭიროებისამებრ, შესაძლებელია მწკრივების დამატება.

**პუნქტი 11:** **ქვეგრანტის განხორციელებაში ჩართული პერსონალი და მათი რეზიუმეები**, რომელიც ჩართული იქნება ქვეგრანტის აქტივობების განხორციელებაში, მათ რეზიუმეებთან ერთად. რეზიუმეები წარმოადგინეთ განაცხადთან ერთად, დანართის სახით.

**ნაწილი 4 გამოცდილება და შესაძლებლობები**

აღნიშნული ნაწილი არ უნდა აღემატებოდეს **2 გვერდს**

**პუნქტი 12:** **აპლიკანტის წარსული გამოცდილების ან მიმდინარე ქვეგრანტის განაცხადის ანალოგიური აქტივობების აღწერა**. ეს არის მნიშვნელოვანი ფაქტორი აპლიკანტის მიერ აქტივობის განხორციელების შესაძლებლობების შეფასებისას. თუ აპლიკანტს არ აქვს ანალოგიური გამოცდილება, მაშინ ამ პუნქტში უნდა მოხდეს ნებისმიერი რელევანტური გამოცდილების მითითება, რომელიც მიუთითებს, რომ აპლიკანტს შეუძლია წარმატებით განახორციელოს ქვეგრანტის აქტივობები.

**პუნქტი 13:** დონორების (აშშ-ის და სხვა ქვეყნების) მიერ დაფინანსებული აქტივობების ჩამონათვალი, რომლებსაც ორგანიზაცია ახორციელებდა ბოლო ორი წლის განმავლობაში, ამჟამად იღებს ან რომლის მიღებასაც ქვე-გრანტის განხორციელების პერიოდში მოელის.

**ნაწილი 5 ბიუჯეტი**

აღნიშნული ნაწილი წარმოადგენს განაცხადის ბიუჯეტის ფორმებში მოცემული ინფორმაციის რეზიუმეს და მოიცავს ქვეგრანტის მოთხოვნის მთლიან თანხას, ეს ნაწილი არ უნდა აღემატებოდეს **3 გვერდს.**

**პუნქტი 14:** აღნიშნული პროექტის დეტალური ღირებულება.

პუნქტი 15: აღნიშნულ პუნქტში უნდა აღწეროთ, თუ როგორ გაგრძელდება პროექტი ან მისი რომელიმე კომპონენტი პროექტის დასრულების შემდეგ.

აპლიკაციებს თან უნდა ერთვოდეს **დანართი 5**, *ქვე-გრანტის დეტალური ბიუჯეტი.*საქმიანობის ყველა ხარჯი უნდა იყოს იდენტიფიცირებული. ხარჯების შესახებ მონაცემები უნდა იყოს ზუსტი, ხოლო შემოთავაზებული თანხები უნდა იყოს რეალისტური.